CELEX: 32021D0286
Language: lt
Date: 1613952000000
Title: Tarybos sprendimas (BUSP) 2021/286 2021 m. vasario 22 d. kuriuo iš dalies keičiamas Sprendimas (BUSP) 2018/1248, kuriuo skiriamas Europos Sąjungos specialusis įgaliotinis Artimųjų Rytų taikos procese

2021 2 23   
               
               
                  LT
               
               
                  Europos Sąjungos oficialusis leidinys
               
               
                  L 62/53
               
            
         TARYBOS SPRENDIMAS (BUSP) 2021/286
         2021 m. vasario 22 d.
         kuriuo iš dalies keičiamas Sprendimas (BUSP) 2018/1248, kuriuo skiriamas Europos Sąjungos specialusis įgaliotinis Artimųjų Rytų taikos procese
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2018 m. rugsėjo 18 d. Taryba priėmė Sprendimą (BUSP) 2018/1248 (1), kuriuo Susanna TERSTAL skiriama Europos Sąjungos specialiąja įgaliotine (toliau – ES specialusis įgaliotinis) Artimųjų Rytų taikos procese.
                  
               
                     (2)
                  
                  
                     2020 m. vasario 25 d. Taryba priėmė Sprendimą (BUSP) 2020/250 (2), kuriuo pratęsiamas Susanna TERSTAL įgaliojimų kaip ES specialiosios įgaliotinės Artimųjų Rytų taikos procese terminas. ES specialiosios įgaliotinės Artimųjų Rytų taikos procese įgaliojimų terminas baigiasi 2021 m. vasario 28 d.;
                  
               
                     (3)
                  
                  
                     ES specialiojo įgaliotinio Artimųjų Rytų taikos procese įgaliojimų terminas turėtų būti pratęstas dar vienam dviejų mėnesių laikotarpiui, neviršijant Sprendimo (BUSP) 2018/1248, iš dalies pakeisto Sprendimu (BUSP) 2020/250, 5 straipsnio 1 dalyje nustatytos orientacinės finansavimo sumos.
                  
               
                     (4)
                  
                  
                     ES specialusis įgaliotinis Artimųjų Rytų taikos procese vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2018/1248 1 straipsnis pakeičiamas taip:
            
               
                  „1 straipsnis
                  Europos Sąjungos specialusis įgaliotinis
                  Europos Sąjungos (ES) specialiosios įgaliotinės Artimųjų Rytų taikos procese Susanna TERSTAL įgaliojimų terminas pratęsiamas iki 2021 m. balandžio 30 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. vasario 22 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2018 m. rugsėjo 18 d. Tarybos sprendimas (BUSP) 2018/1248, kuriuo skiriamas Europos Sąjungos specialusis įgaliotinis Artimųjų Rytų taikos procese (OL L 235, 2018 9 19, p. 9).
         
            (2)  2020 m. vasario 25 d. Tarybos sprendimas (BUSP) 2020/250, kuriuo iš dalies keičiamas Sprendimas (BUSP) 2018/1248, kuriuo skiriamas Europos Sąjungos specialusis įgaliotinis Artimųjų Rytų taikos procese (OL L 54 I, 2020 2 26, p. 3).